**Aprob**

 **Ministru**

 **BARNA TÁNCZOS**

**REFERAT DE APROBARE**

 În conformitate cu prevederile Hotărârii Guvernului nr. 229/2009 – privind reorganizarea Regiei Naţionale a Pădurilor - Romsilva şi aprobarea regulamentului de organizare şi funcţionare, cu modificările şi completările ulterioare:

 „*Romsilva are în structura sa unităţi fără personalitate juridică, prevăzute în anexa nr. 2, şi unităţi cu personalitate juridică, prevăzute în anexa nr. 3, ale căror adrese pot fi modificate prin hotărâre a Consiliului de administraţie al Romsilva ................................................................................................*

*Unităţile Romsilva prevăzute la anexa nr. 3 la hotărâre, funcţionează ca filiale cu personalitate juridică și sunt conduse de un director numit de directorul general al Romsilva”.*

 Având în vedere prevederile art. 4 alin.(1) lit.b) din Ordonanţa Guvernului nr. 26/2013, aprobată cu completări prin Legea nr. 47/2014, cu modificările și completările ulterioare, Bugetele de venituri şi cheltuieli ale operatorilor economici se aprobă “ *prin ordin comun al ordonatorului principal de credite, al ministrului finanţelor publice şi al ministrului muncii, familiei, protecţiei sociale şi persoanelor vârstnice pentru operatorii economici prevăzuţi la art. 1 lit. c) la care persoanele juridice prevăzute la art.1 lit. a) sau instituţiile publice centrale sunt acţionari unici ori deţin direct sau indirect o participaţie majoritară”,*

**seimpune iniţierea demersurilor pentru aprobarea Bugetelor de Venituri şi Cheltuieli pe anul 2023 ale** **unităților cu personalitate juridică ale Regiei Naţionale a Pădurilor - Romsilva prevăzute în anexa nr. 3 pct. 1 - 23 din Hotărârea Guvernului nr.229/2009 privind reorganizarea Regiei Naţionale a Pădurilor- Romsilva şi aprobarea regulamentului de organizare şi funcționare, cu modificările și completările ulterioare.**

Din centralizarea bugetelor de venituri şi cheltuieli pe anul 2023 ale administrațiilor parcurilor naturale / naționale și al Muzeului Cinegetic al Carpaților „POSADA” rezultă următoarele:

- **venituri totale, respectiv venituri din exploatare** în sumă de 55.999,0 mii lei;

- nivelul **cheltuielilor totale** este de 55.999,0 mii lei, din care cheltuieli de exploatare 55.990,0 mii lei;

- **cheltuielile de personal** sunt în valoare totală de 46.058,0 mii lei și au fost determinate în funcţie de numărul mediu de personal pentru anul 2023, fiind in concordanță cu prevederile art. 63 alin.(1) și (3) din Legea nr.368/2022 – Legea Bugetului de Stat pe anul 2023 și ale Ordonanţei Guvernului nr.26/2013 privind întărirea disciplinei financiare la nivelul unor operatori economici la care statul sau unitățile administrativ teritoriale sunt acționari unici sau majoritari sau dețin direct ori indirect o participație majoritară, aprobată cu completări prin Legea nr.47/2014, cu modificările și completările ulterioare.

 Cheltuielile cu personalul, per total inregistrează o creștere de 23,1% comparativ cu valoarea preliminată a se realiza în anul 2022, rezultată din creșterea cheltuielilor cu salariile 23,6%, a bonusurilor cu 36,9% și a cheltuielilor cu contribuțiile datorate de angajator în procent de 28,2%.

 **C1. Cheltuielile cu salariile** în anul 2023 înregistrează o creștere de 23,6% comparativ cu nivelul preliminat a se realiza la sfârșitul anului 2022 și au fost calculate pentru un număr mediu de personal de 350 persoane, luând în considerare prevederile Contractului Colectiv de Muncă al RNP-Romsilva, prevederile Legii nr.234/2019 pentru modificarea și completarea Ordonanței de urgență a Guvernului nr.59/2000 privind Statutul personalului silvic, prevederile Hotărârii Guvernului nr. 1447/2022 pentru stabilirea salariului de bază minim brut pe ţară garantat în plată precum și prevederile art. 63 alin.(1) și (3) din Legea nr.368/2022 – Legea Bugetului de Stat pe anul 2023.

 Art.22 alin. (7) din Legea nr.234/2019 pentru modificarea și completarea Ordonanței de urgență a Guvernului nr.59/2000 privind Statutul personalului silvic, prevede: *“În unitățile și subunitățile care administrează fondul forestier național, salarizarea pentru funcția de bază pădurar, salariul de bază va fi mai mare de 1,5 ori față de salariul minim brut pe țară garantat în plată*”, iar art. 22 alin (1) prevede: “*La stabilirea drepturilor salariale pentru personalul silvic se vor avea în vedere următoarele: nivelul studiilor, funcția, titlul stiințific, vechimea în muncă, vechimea în domeniul silviculturii, locul și condițiile în care își exercită profesia*.”

 Art.22 alin (3) din Legea nr.234/2019 pentru modificarea și completarea Ordonanței de urgență a Guvernului nr.59/2000 privind Statutul personalului silvic, prevede: *„Sumele necesare pentru acordarea indemnizației de grad profesionalprevăzute la alin. (2) se calculează, annual, prin înmulțirea valorii salariului minim brut garantat în plată la nivel national cu coeficientul k prevăzut pentru fiecare grad și pentru fiecare gradație”.*

 **C2. Bonusurile** înregistrează o creștere în anul 2023 de 36,9% comparativ cu valoarea preliminată a se realiza în anul 2022, rezultată din creșterea cheltuielilor sociale și sunt sub limita de deductibilitate prevăzută de lege, creșterea cheltuielilor privind tichetele de masă și a cheltuielilor privind voucherele de vacanță. Voucherele de vacanță au fost majorate ca urmare a majorării salariului de bază minim brut pe țară garantat în plată.

 **C5. Cheltuielile cu contribuțiile datorate de angajator**  înregistrează o creștere de 28,2% ca urmare a creșterii cheltuielilor de natură salarială și au fost calculate conform prevederilor legale în vigoare.

 **Alte cheltuieli de exploatare** înregistrează în anul 2023 o reducere de 12,7% comparativ cu valoarea preliminată a se realiza în anul 2022.

 Indicele productivităţii muncii a fost calculat pe total personal mediu (lei/persoana) acesta înregistrând comparativ cu anul 2022 o creștere de 15,9%.

 Câștigul mediu lunar pe salariat determinat pe baza cheltuielilor de natură salarială recalculat conform OG 26/2013 și a Legii anuale a Bugetului de stat este de 9.687 lei / persoană și înregistrează o creștere de 10,4%.

 **Veniturile și** **Cheltuielile din fonduri europene** sunt în valoare de 118.031 mii lei și înregistrează o creștere de 276,9% în anul 2023 comparativ cu valoarea preliminată a se realiza la sfârșitul anului 2022, justificată de graficul de implementare al proiectelor în curs, precum și de implementarea unor proiecte noi.

 În anul 2023, cheltuieli din fonduri europene mai mari se înregistrează la administrațiile de parc care au în implementare proiecte aprobate în principal în cadrul Programului Operațional Infrastructură Mare - POIM, respectiv:

APN Munții Rodnei – 45.037 mii lei;

APN Donogled Valea Cernei – 19.068 mii lei;

APN Lunca Mureșului – 13.271 mii lei;

APN Cheile Nerei Beușnița – 12.571 mii lei;

APN Apuseni - 10.709 mii lei;

APN Buila Vânturarița – 5.959 mii lei;

APN Munții Măcinului – 4.700 mii lei;

APN Cozia – 2.550 mii lei;

APN Porțile de Fier – 1.781 mii lei;

APN Balta Mică a Brăilei – 1.246 mii lei, etc.

 **Cheltuielile din fonduri europene** au fost împărțite pe categorii de cheltuieli conform planurilor financiare ale proiectelor, ceea ce determină creșteri mai ridicate pentru unele categorii de cheltuieli.

 Pentru anul 2023 sursele de finanțare a investițiilor prevăzute în buget sunt în valoare de 36.202 mii lei și se compun din: surse proprii de finanțare, respectiv din amortizarea mijloacelor fixe în valoare de 575 mii lei și din alte surse, respectiv surse de finanțare a investitiilor primite în cadrul proiectelor cu finanțare europeană nerambursabilă în valoare de 35.627 mii lei pe care administrațiile parcurilor naționale și naturale le au în derulare.

 Pentru anul 2023 administrațiile parcurilor naturale/naționale și Muzeului Cinegetic al Carpaților „POSADA” **nu prevăd înregistrarea de plăţi restante, nu au împrumuturi contractate și nu înregistrează profit.**

 Menționăm că la fundamentarea indicatorilor economico – financiari s-au avut în vedere recomandările și propunerile organelor de control și audit, iar proiectul bugetului de venituri și cheltuieli pe anul 2022 al administrațiilor parcurilor naturale / naționale și al Muzeului Cinegetic al Carpaților „POSADA” **a fost aprobat prin Hotărârea nr. 03 din 23.02.2023 a Consiliului de Administrație al Regiei Naționale a Pădurilor – ROMSILVA și a fost supus controlului financiar de gestiune**, conform Hotărârii Guvernului nr. 1151/2012, pentru aprobarea Normelor metodologice privind modul de organizare şi exercitare a contolului financiar de gestiune.

 Având în vedere prevederile art.8 alin.(1), (2) și (4) din Ordonanța Guvernului nr.26/2013 privind întărirea disciplinei financiare la nivelul unor operatori economici la care statul sau unitățile administrativ - teritoriale sunt acționari unici sau majoritari sau dețin direct ori indirect o participație majoritară, până la aprobarea prin ordin comun al ordonatorului principal de credite, al ministrului finanţelor şi al ministrului muncii și solidarității sociale, a bugetului de venituri și cheltuieli pe anul 2023 ale administrațiilor parcurilor naturale / naționale și al Muzeului Cinegetic al Carpaților “Posada”, propunem ca nivelul cheltuielilor aprobate să fie la nivelul celor efectiv realizate, în condițiile în care acestea depășesc plafoanele prevăzute la aliniatele mai sus menționate.

 Concluzionând, la fundamentarea indicatorilor menţionaţi în Bugetele de Venituri şi Cheltuieli pentru anul 2023 ale administrațiilor parcurilor naturale/naționale și al Muzeului Cinegetic al Carpaților “Posada” s-au avut în vedere următoarele:

* respectarea prevederilor contractelor de administrare;
* implementarea proiectelor și programelor privind ariile naturale protejate administrate;
* realizarea planurilor anuale de lucru pentru anul 2023;
* implementarea acțiunilor stabilite prin planurile de management ale parcurilor naționale și naturale (aprobate prin acte normative);
* prevederile Contractului Colectiv de Muncă al Regiei Naţionale a Pădurilor-Romsilva în vigoare;
* achitarea integrală și la timp a tuturor obligațiilor de plată către bugetul de stat și bugetele fondurilor speciale ( *TVA, alte impozite și taxe*).
* propunerile acestor unități privind bugetul de venituri și cheltuieli pentru anul 2023;
* realizările la finele anului 2022;
* asigurarea fondurilor necesare administrării ariilor naturale protejate.

 Anexăm prezentei bugetele de venituri şi cheltuieli pe anul 2023 ale **unităților cu personalitate juridică ale Regiei Naţionale a Pădurilor - Romsilva prevăzute în anexa nr. 3 pct. 1 - 23 din Hotărârea Guvernului nr. 229/2009 privind reorganizarea Regiei Naţionale a Pădurilor- Romsilva şi aprobarea regulamentului de organizare şi funcționare, cu modificările și completările ulterioare**.

 Față de cele de mai sus, vă rugăm să fiți de acord cu aprobarea proiectului de Ordin al ministrului mediului, apelor și pădurilor, al ministrului muncii și solidarității sociale și al ministrului finanțelor privind **aprobarea bugetelor de venituri şi cheltuieli pe anul 2023 ale unităților cu personalitate juridică ale Regiei Naţionale a Pădurilor - Romsilva prevăzute în anexa nr. 3 pct. 1 - 23 din Hotărârea Guvernului nr. 229/2009 privind reorganizarea Regiei Naţionale a Pădurilor- Romsilva şi aprobarea regulamentului de organizare şi funcționare, cu modificările și completările ulterioare**.

 **DIRECTOR GENERAL DIRECTOR ECONOMIC**

 **Daniel NICOLĂESCU Vasile RUSU**